CELEX: 32017R1440
Language: mt
Date: 2017-08-08 00:00:00
Title: Regolament ta' Implimentazzjoni tal-Kummissjoni (UE) 2017/1440 tat-8 ta' Awwissu 2017 li jemenda r-Regolament ta' Implimentazzjoni (UE) 2016/480 li jistabbilixxi regoli komuni li jikkonċernaw l-interkonnessjoni tar-reġistri elettroniċi nazzjonali tal-impriżi tat-trasport bit-triq (Test b'rilevanza għaż-ŻEE. )

9.8.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 206/3
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/1440
   tat-8 ta' Awwissu 2017
   li jemenda r-Regolament ta' Implimentazzjoni (UE) 2016/480 li jistabbilixxi regoli komuni li jikkonċernaw l-interkonnessjoni tar-reġistri elettroniċi nazzjonali tal-impriżi tat-trasport bit-triq
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1071/2009 tal-Parlament Ewropew u tal-Kunsill tal-21 ta' Ottubru 2009 li jistabbilixxi regoli komuni dwar il-kondizzjonijiet li għandhom jiġu rispettati għall-eżerċizzju tal-professjoni ta' operatur tat-trasport bit-triq u li jħassar id-Direttiva tal-Kunsill 96/26/KE (1), u b'mod partikolari l-Artikolu 16(5) tiegħu,
   Billi:
   
               (1)
            
            
               L-Artikolu 16(1) tar-Regolament (KE) Nru 1071/2009 jeżiġi li kull Stat Membru jżomm reġistru elettroniku nazzjonali tal-impriżi tat-trasport bit-triq li jkunu ġew awtorizzati minn awtorità kompetenti biex jeżerċitaw il-kariga ta' operatur tat-trasport bit-triq.
            
         
               (2)
            
            
               L-Artikolu 16(5) u (6) tar-Regolament (KE) Nru 1071/2009 jeżiġi li r-reġistri elettroniċi nazzjonali jkunu interkonnessi sal-31 ta' Diċembru 2012, filwaqt li jagħti mandat lill-Kummissjoni biex tadotta regoli komuni li jikkonċernaw din l-interkonnessjoni.
            
         
               (3)
            
            
               Il-Kummissjoni adottat ir-Regolament (UE) Nru 1213/2010 (2) biex tkun tista' ssir l-interkonnessjoni tar-reġistri elettroniċi nazzjonali mitluba mir-Regolament (KE) Nru 1071/2009, permezz tas-sistema tal-iskambju tal-messaġġi elettroniċi msejħa l-ERRU (ir-Reġistri Ewropej tal-Impriżi tat-Trasport bit-Triq).
            
         
               (4)
            
            
               Ir-Regolament (UE) Nru 1213/2010 tħassar mir-Regolament ta' Implimentazzjoni tal-Kummissjoni (UE) 2016/480 (3) biex tiġi stabbilita verżjoni mtejba tal-ERRU sat-30 ta' Jannar 2019.
            
         
               (5)
            
            
               L-ERRU fih żewġ strutturi paralleli għall-iskambju tal-messaġġi bejn l-Istati Membri. L-ewwel struttura hi msejsa fuq sistema ċentrali mmexxija mill-Kummissjoni. Din is-sistema ċentrali tgħaqqad id-dejta tat-traffiku billi tiġbor il-messaġġi mibgħuta mill-Istati Membri u sussegwentement tibgħathom lill-Istati Membri li għalihom ikunu indirizzati l-messaġġi. Inkella l-Istati Membri jistgħu jagħżlu li jużaw netwerk kummerċjali kompatibbli biex jiskambjaw il-messaġġi direttament bejniethom (konfigurazzjoni bejn il-pari), mingħajr ma dawn il-messaġġi jgħaddu mis-sistema ċentrali.
            
         
               (6)
            
            
               Peress li messaġġi skambjati direttament bejn l-Istati Membri ma jiġux direzzjonati mis-sistema ċentrali, in-nuqqasijiet eventwali fis-sistema b'rabta ma' dawk il-messaġġi jgħaddu mingħajr ma l-Kummissjoni tinduna bihom; għalhekk il-Kummissjoni mhix f'pożizzjoni li tissodisfa r-rwol tagħha bħala meniġer ġenerali tal-ERRU billi tieħu l-azzjoni korrettiva korrispondenti, u minħabba f'hekk jixxekkel it-tħaddim tajjeb tas-sistema kollha kemm hi.
            
         
               (7)
            
            
               Bil-konfigurazzjoni bejn il-pari, il-Kummissjoni ma jistax ikollha aċċess f'waqtu għall-informazzjoni dwar il-volum u l-karatteristiċi tal-messaġġi skambjati; għalhekk mhux possibbli li l-Kummissjoni jkollha stampa ġenerali dwar l-użu tal-ERRU, informazzjoni tant siewja għat-titjib futur tas-sistema.
            
         
               (8)
            
            
               Il-problemi mġarrba bil-konfigurazzjoni bejn il-pari jnisslu l-ħtieġa li jkun żgurat li l-messaġġi kollha skambjati fil-qafas tal-ERRU jiġu direzzjonati mis-sistema ċentrali, u b'hekk titneħħa din il-possibbiltà mill-kamp ta' applikazzjoni tar-Regolament ta' Implimentazzjoni (UE) 2016/480.
            
         
               (9)
            
            
               Minbarra dan, għandhom isiru xi żidiet jew bidliet żgħar fir-Regolament ta' Implimentazzjoni (UE) 2016/480 biex jindirizzaw dawn l-aspetti li ġejjin b'mod aktar preċiż u aktar ċar: il-proċedura għall-konnessjoni mal-ERRU, it-testijiet li jridu jsiru u l-konsegwenzi jekk ifallu, il-kontenut ta' xi messaġġi XML, id-definizzjoni tal-proċedura tal-eskalazzjoni li għandhom isegwu l-Istati Membri f'każ ta' errors fis-sistema, u għal kemm żmien id-dejta personali tista' tinżamm fir-reġistri tas-sistema ċentrali. Għaldaqstant ir-Regolament ta' Implimentazzjoni (UE) 2016/480 jenħtieġ jiġi emendat skont dan.
            
         
               (10)
            
            
               Il-miżuri stipulati f'dan ir-Regolament huma adottati skont il-proċedura konsultattiva stabbilita fl-Artikolu 4 tar-Regolament (UE) Nru 182/2011 tal-Parlament Ewropew u tal-Kunsill (4),
            
         ADOTTAT DAN IR-REGOLAMENT:
   Artikolu 1
   Fl-Artikolu 3 tar-Regolament ta' Implimentazzjoni (UE) 2016/480, jiżdied dan il-paragrafu li ġej:
   
      “Il-konnessjoni mal-ERRU ta' Stat Membru għandha titqies li tkun ġiet stabbilita meta jitlestew it-testijiet tal-konnessjoni, tal-integrazzjoni u tal-prestazzjoni skont l-istruzzjonijiet u bis-sorveljanza tal-Kummissjoni. It-tul massimu ta' dawn it-testijiet għandu jkun sitt xhur. Il-Kummissjoni għandha tieħu miżuri f'każ ta' falliment tat-testijiet imsemmija hawn fuq. Jekk dawk il-miżuri ma jkunux biżżejjed, il-Kummissjoni tista' tirtira l-appoġġ tal-ittestjar sakemm l-Istat Membru jagħti prova li jkun sar progress biżżejjed fil-livell nazzjonali fir-rigward tal-konnessjoni mal-ERRU”;
   
   Artikolu 2
   L-Annessi I, III, VI, VII, u VIII tar-Regolament ta' Implimentazzjoni (UE) 2016/480 għandhom jiġu emendati b'konformità mal-Anness ta' dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta' Awwissu 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 300, 14.11.2009, p. 51.
   
      (2)  Ir-Regolament tal-Kummissjoni (UE) Nru 1213/2010 tas-16 ta' Diċembru 2010 li jistabbilixxi regoli komuni li jikkonċernaw l-interkonnessjoni tar-reġistri elettroniċi nazzjonali tal-impriżi tat-trasport (ĠU L 335, 18.12.2010, p. 21).
   
      (3)  Ir-Regolament ta' Implimentazzjoni tal-Kummissjoni (UE) 2016/480 tal-1 ta' April 2016 li jistabbilixxi regoli komuni li jikkonċernaw l-interkonnessjoni tar-reġistri elettroniċi nazzjonali tal-impriżi tat-trasport bit-triq u li jħassar ir-Regolament (UE) Nru 1213/2010 (ĠU L 87, 2.4.2016, p. 4).
   
      (4)  Ir-Regolament (UE) Nru 182/2011 tal-Parlament Ewropew u tal-Kunsill tas-16 ta' Frar 2011 li jistabbilixxi r-regoli u l-prinċipji ġenerali dwar il-modalitajiet ta' kontroll mill-Istati Membri tal-eżerċizzju mill-Kummissjoni tas-setgħat ta' implimentazzjoni (ĠU L 55, 28.2.2011, p. 13).
   
      ANNESS
      L-Annessi I, III, VI, VII u VIII tar-Regolament ta' Implimentazzjoni (UE) 2016/480 huma emendati kif ġej:
      
                  (1)
               
               
                  L-Anness I huwa emendat kif ġej:
                  
                              (a)
                           
                           
                              il-punt 1.3 jinbidel b'dan li ġej:
                              
                                          “1.3.
                                       
                                       
                                          “Il-messaġġi kollha għandhom jingħaddu mis-sistema ċentrali.”;
                                       
                                    
                        
                              (b)
                           
                           
                              il-punt 2.2 jinbidel b'dan li ġej:
                              
                                          “2.2.
                                       
                                       
                                          Is-sistema ċentrali m'għandhiex taħżen id-dejta għal iżjed minn sitt (6) xhur, għajr id-dejta tal-illoggjar, statistika u tad-direzzjonar kif stabbilit fl-Anness VII.”;
                                       
                                    
                        
                              (c)
                           
                           
                              il-punt 2.3 jinbidel b'dan li ġej:
                              
                                          “2.3.
                                       
                                       
                                          Is-sistema ċentrali mhux se tipprovdi aċċess għad-dejta personali, ħlief lill-persunal awtorizzat tal-Kummissjoni, meta dan ikun meħtieġ għall-finijiet tal-monitoraġġ tal-operazzjoni teknika, il-manutenzjoni u s-sejbien ta-soluzzjonijiet.”;
                                       
                                    
                        
                              (d)
                           
                           
                              il-punt 2.6 jinbidel b'dan li ġej:
                              “2.6.   Ġestjoni tal-kuntatti
                              Il-funzjonalità tal-ġestjoni tal-kuntatti se tipprovdi l-kapaċità lil kull Stat Membru biex imexxi d-dettalji tal-kuntatt fir-rigward tal-kategoriji kummerċjali, operazzjonali, tekniċi u ta' politika ta' dak l-Istat Membru, għax l-awtorità kompetenti ta' kull Stat Membru hi responsabbli għaż-żamma tal-kuntatti tagħha stess. Se jkun possibbli li wieħed jara, iżda mhux jeditja, id-dettalji tal-kuntatt tal-Istati Membri l-oħra.”;
                           
                        
            
                  (2)
               
               
                  Fl-Anness III, l-Appendiċi hu emendat kif ġej:
                  
                              (a)
                           
                           
                              Fl-ewwel tabella, l-entrata “Żmien tal-iskadenza” tinbidel b'dan li ġej:
                              
                                          “Żmien tal-iskadenza
                                       
                                       
                                          Dan hu data u ħin fakultattivi (bil-format UTC). Dan il-valur tiffissah biss is-sistema ċentrali għat-talbiet li jintbagħtu u jiġi kkalkulat skont id-data/il-ħin meta s-sistema ċentrali tirċievi l-ewwel talba. Dan jinforma lill-Istat Membru tat-tweġiba dwar il-ħin meta tiskadi t-talba. Dan il-valur mhux meħtieġ fl-ewwel talbiet mibgħuta lis-sistema ċentrali u fil-messaġġi kollha tat-tweġiba.
                                       
                                       
                                          Le”
                                       
                                    
                        
                              (b)
                           
                           
                              Fit-tabella bl-intestatura “Tweġiba għall-Kontroll tar-Reputazzjoni Tajba”, l-entrata “Numru tal-Liċenzja Komunitarja” tinbidel b'dan li ġej:
                              
                                          “Numru tal-Liċenzja Komunitarja
                                       
                                       
                                          In-numru tas-serje tal-liċenzja Komunitarja tal-impriża tat-trasport (entrata alfanumerika għal test liberu, twil minn 1 sa 20).
                                       
                                       
                                          Iva”
                                       
                                    
                        
                              (c)
                           
                           
                              Fit-tabella bl-intestatura “Talba għal Notifika ta' Ksur”, l-entrata “Numru tal-Liċenzja Komunitarja” tinbidel b'dan li ġej:
                              
                                          “Numru tal-Liċenzja Komunitarja
                                       
                                       
                                          In-numru tas-serje tal-kopja awtentika ċċertifikata jew tal-liċenzja Komunitarja tal-impriża tat-trasport (entrata alfanumerika għal test liberu, twil minn 1 sa 20).
                                       
                                       
                                          Iva”
                                       
                                    
                        
                              (d)
                           
                           
                              Fit-tabella bl-intestatura “Tweġiba għal Notifika ta' Ksur”, wara l-entrata “Isem l-Impriża tat-Trasport” jiddaħħlu dawn l-entrati li ġejjin:
                              
                                          “Indirizz tal-Impriża tat-Trasport
                                       
                                       
                                          L-indirizz tal-impriża tat-trasport (l-indirizz, il-kodiċi postali, il-belt u l-pajjiż) kif irreġistrat fir-reġistru.
                                       
                                       
                                          Iva
                                       
                                    
                                          Numru tal-Liċenzja Komunitarja
                                       
                                       
                                          In-numru tas-serje tal-liċenzja Komunitarja tal-impriża tat-trasport kif irreġistrat fir-reġistru (entrata alfanumerika għal test liberu, twil minn 1 sa 20).
                                       
                                       
                                          Iva
                                       
                                    
                                          Status tal-Liċenzja Komunitarja
                                       
                                       
                                          L-istatus tal-liċenzja Komunitarja tal-impriża tat-trasport kif irreġistrat fir-reġistru.
                                       
                                       
                                          Iva
                                       
                                    
                                          Vetturi Ġestiti
                                       
                                       
                                          L-għadd ta' vetturi ġestiti kif irreġistrat fir-reġistru.
                                       
                                       
                                          Iva”
                                       
                                    
                        
                              (e)
                           
                           
                              Fit-tabella bl-intestatura “Talba ta' Kontroll tal-Liċenzja Komunitarja”, l-entrata “Numru tal-Liċenzja Komunitarja” tinbidel b'dan li ġej:
                              
                                          “Numru tal-Liċenzja Komunitarja
                                       
                                       
                                          In-numru tas-serje tal-kopja awtentika ċċertifikata jew tal-liċenzja Komunitarja li dwarha qed jintalbu d-dettalji (entrata alfanumerika għal test liberu, twil minn 1 sa 20).
                                       
                                       
                                          Iva”
                                       
                                    
                        
                              (f)
                           
                           
                              It-tabella bl-intestatura “Tweġiba għall-Kontroll tal-Liċenzja Komunitarja” hija emendata kif ġej:
                              
                                          (i)
                                       
                                       
                                          Wara l-entrata “Awtorità Oriġinatriċi” jiddaħħlu dawn l-entrati li ġejjin:
                                          
                                                      “Kodiċi tal-Istatus
                                                   
                                                   
                                                      Il-kodiċi tal-istatus tat-tweġiba (eż. instabet, ma nstabitx, error, eċċ.).
                                                   
                                                   
                                                      Iva
                                                   
                                                
                                                      Messaġġ tal-Istatus
                                                   
                                                   
                                                      Deskrizzjoni tal-istatus spjegatorju (jekk meħtieġa).
                                                   
                                                   
                                                      Le”
                                                   
                                                
                                    
                                          (ii)
                                       
                                       
                                          L-entrata “Impriża tat-Trasport” tinbidel b'dan li ġej:
                                          
                                                      “Impriża tat-Trasport
                                                   
                                                   
                                                      Iva, jekk instab il-Kodiċi tal-Istatus”
                                                   
                                                
                                    
                                          (iii)
                                       
                                       
                                          L-entrata “Dettalji tal-Liċenzja Komunitarja” tinbidel b'dan li ġej:
                                          
                                                      “Dettalji tal-Liċenzja Komunitarja
                                                   
                                                   
                                                      Iva, jekk instab il-Kodiċi tal-Istatus”
                                                   
                                                
                                    
                                          (iv)
                                       
                                       
                                          Wara l-entrata “Dettalji tal-Liċenzja Komunitarja” jiddaħħlu dawn l-entrati li ġejjin:
                                          
                                                      “Awtorità tal-Liċenzjar
                                                   
                                                   
                                                      L-awtorità li ħarġet il-liċenzja Komunitarja lill-impriża tat-trasport
                                                   
                                                   
                                                      Iva”
                                                   
                                                
                                    
                                          (v)
                                       
                                       
                                          L-entrati “Numru tal-Liċenzja” u “Status tal-Liċenzja” jinbidlu b'dan li ġej:
                                          
                                                      “Numru tal-Liċenzja
                                                   
                                                   
                                                      In-numru tas-serje tal-liċenzja Komunitarja tal-impriża tat-trasport kif irreġistrat fir-reġistru (entrata alfanumerika għal test liberu, twil minn 1 sa 20).
                                                   
                                                   
                                                      Iva
                                                   
                                                
                                                      Status tal-Liċenzja
                                                   
                                                   
                                                      L-istatus tal-liċenzja Komunitarja tal-impriża tat-trasport kif irreġistrat fir-reġistru.
                                                   
                                                   
                                                      Iva”
                                                   
                                                
                                    
                                          (vi)
                                       
                                       
                                          L-entrati “Dettalji tal-Kopja Awtentika Ċċertifikata” u “Numru tal-Liċenzja” jinbidlu b'dan li ġej:
                                          
                                                      
                                                         “Dettalji tal-Kopja Awtentika Ċċertifikata
                                                      
                                                   
                                                   
                                                      
                                                         Le
                                                      
                                                   
                                                
                                                      Numru tal-Kopja Awtentika Ċċertifikata
                                                   
                                                   
                                                      In-numru tas-serje tal-kopja awtentika ċċertifikata tal-liċenzja Komunitarja tal-impriża tat-trasport kif irreġistrat fir-reġistru (entrata alfanumerika għal test liberu, twil minn 1 sa 20).
                                                   
                                                   
                                                      Iva”
                                                   
                                                
                                    
                                          (vii)
                                       
                                       
                                          L-entrati “Status tal-Liċenzja”, “Tip ta' Liċenzja”, “Data tal-Bidu” u “Data ta' Sospensjoni” jitħassru;
                                       
                                    
                                          (viii)
                                       
                                       
                                          L-entrata “Data ta' Skadenza tas-Sospensjoni” tinbidel b'dan li ġej:
                                          
                                                      “Data ta' Skadenza tal-Irtirar
                                                   
                                                   
                                                      Id-data meta jiskadi l-irtirar tal-kopja awtentika ċċertifikata tal-liċenzja Komunitarja.
                                                   
                                                   
                                                      Le”
                                                   
                                                
                                    
                        
            
                  (3)
               
               
                  Fl-Anness VI, fl-aħħar tal-punt 2.2, tiżdied din is-sentenza ġejja:
                  “Meta jintalbu, il-Kummissjoni għandha tingħata dettalji dwar din il-proċedura tal-eskalazzjoni”;
               
            
                  (4)
               
               
                  L-Anness VII huwa emendat kif ġej:
                  
                              (a)
                           
                           
                              il-punt 2 jinbidel b'dan li ġej:
                              
                                          “2.
                                       
                                       
                                          Sabiex tkun żgurata l-privatezza, id-dejta għall-finijiet statistiċi u tad-direzzjonar għandha tkun anonima. Id-dejta li tidentifika meniġer tat-trasport speċifiku, impriża tat-trasport speċifika, liċenzja Komunitarja speċifika jew CPC speċifika mhux se tkun disponibbli għall-finijiet statistiċi.”
                                       
                                    
                        
                              (b)
                           
                           
                              Il-punti 4 u 5 jinbidlu b'dan li gej:
                              
                                          “4.
                                       
                                       
                                          Id-dejta personali mhux se tinżamm fir-reġistri għal iżjed minn sitt (6) xhur minn meta titlesta tranżazzjoni. L-informazzjoni statistika u tad-direzzjonar għandha tinżamm indefinittivament.
                                       
                                    
                                          5.
                                       
                                       
                                          Id-dejta statistika li tintuża għar-rappurtar tista' tinkludi, fost l-oħrajn:
                                          
                                                      (a)
                                                   
                                                   
                                                      L-Istat Membru tat-talba.
                                                   
                                                
                                                      (b)
                                                   
                                                   
                                                      L-Istat Membru tat-tweġiba.
                                                   
                                                
                                                      (c)
                                                   
                                                   
                                                      It-tip ta' messaġġ.
                                                   
                                                
                                                      (d)
                                                   
                                                   
                                                      Il-kodiċi tal-istatus tat-tweġiba.
                                                   
                                                
                                                      (e)
                                                   
                                                   
                                                      Id-data u l-ħin tal-messaġġi.
                                                   
                                                
                                                      (f)
                                                   
                                                   
                                                      Il-ħin tat-tweġiba.”;
                                                   
                                                
                                    
                        
            
                  (5)
               
               
                  Fl-Anness VIII, il-punt 2.4 jinbidel b'dan li ġej:
                  
                              “2.4.
                           
                           
                              F'kull każ, kull Talba ta' Notifika ta' Ksur jew Tweġiba għal Notifika ta' Ksur għandha iġi rikonoxxuta b'Rikonoxximent ta' Notifika ta' Ksur”;